**Regler for speedtest i kørestolsfodbold**

1. **Hvem har ansvaret for, at der foretages speedtest:**
2. Det er dommeren og stævnejuryen, der har ansvaret for, at der foretages speedtest, og at reglerne for speedtest overholdes.
3. Dommeren har ret til at bede én eller flere hjælpere om at hjælpe med at foretage speedtest.
4. **Hvem skal speedtestes:**
5. Alle spillere skal speedtestes.
6. **Hvornår skal der foretages speedtest:**
7. Speedtesten af de implicerede hold skal foretages inden hver kamp, og der må maksimalt foretages 2 speedtest af hver spiller inden kampen.
8. Hvis spilleren ikke overholder speedtesten i 2. forsøg, udelukkes spilleren fra 1. halvleg. Den pågældende spiller kan efterfølgende blive speedtestet maksimalt 1 gang i pausen mellem 1. og 2. halvleg. Hvis spilleren heller ikke overholder speedtesten denne gang, udelukkes spilleren fra 2. halvlegen.
9. Efter kampen kan dommeren udtage én eller flere spillere fra hvert hold til speedtest.
10. **Procedure for speedtest før kampen og i halvlegen:**
11. Der opmåles en strækning på 15 meter med en start-streg og slut-streg. Dette markeres med tape.
12. Der tages tid med ét stopure. I tvivlsspørgsmål udpeger dommeransvarlig en ekstra tidstager og nu speedtest foretages med to stopure. **Det med gult er tilføjelse**
13. Kørestolen må maksimalt køre 10 km/t.
14. Kørestolen skal starte med at køre i fuld fart ca. 5 meter fra start-stregen.
15. Stopuret eller stopurene startes, når kørestolens forhjul rører start-stregen, og stopuret eller stopurene stoppes, når kørestolens forhjul rører slut-stregen. Tiden på stopuret eller stopurene må ikke være **under 5,40 sekunder**.
16. **Procedure for speedtest efter kampen:**
17. Der opmåles en strækning på 15 meter med en start-streg og slut-streg. Dette markeres med tape.
18. Der tages tid med ét stopure. I tvivlsspørgsmål udpeger dommeransvarlig en ekstra tidstager og nu speedtest foretages med to stopure. **Det med gult er tilføjelse**
19. Kørestolen må maksimalt køre 10,5 km/t.
20. Kørestolen skal starte med at køre i fuld fart ca. 5 meter fra start-stregen.
21. Stopuret eller stopurene startes, når kørestolens forhjul rører start-stregen, og stopuret eller stopurene stoppes, når kørestolens forhjul rører slut-stregen. Tiden på stopuret eller stopurene må ikke være **under 5,13 sekunder**.
22. **Sanktioner ved overtrædelse af speedtest:**
23. Hvis en spiller ikke overholder speedtesten efter kampen, dømmes den pågældende spillers hold til at tabe kampen med cifrene 0-3.
24. Det hold, der dømmes til at tabe kampen, vil altid få samtlige sine mål annulleret. Hvis modstanderholdet har scoret mere end 3 mål, beholder dette hold alle sine mål.
25. Hvis begge hold tages i overtrædelse af speedtest efter kampen, dømmes kampen uafgjort med cifrene 0-0.
26. Den pågældende spiller, som tages i overtrædelse af speedtest efter kampen, udelukkes fra at spille resten af stævnet.